stanford-oval/wikipedia huggingface dataset:
Per Albin Hansson

| Per Albin Hansson |
| --- | --- |

Ruotsin pääministeri
 24.9.1932–19.6.1936 28.9.1936–6.10.1946  
Monarkki:  Kustaa V
Edeltäjä:  Felix Hamrin Axel Pehrsson-Bramstorp
Seuraaja:  Axel Pehrsson-Bramstorp Östen Undén (vt.) Tage Erlander
Henkilötiedot
Syntynyt: 28. lokakuuta 1885 Malmö
Kuollut: 6. lokakuuta 1946 (60 vuotta) Tukholma
Tiedot
Puolue:  Ruotsin sosiaalidemokraattinen työväenpuolue
 Nimikirjoitus
Per Albin Hansson (28. lokakuuta 1885 Malmö – 6. lokakuuta 1946 Tukholma) oli ruotsalainen sosiaalidemokraattinen poliitikko, joka pääministerinä johti maansa toipumista 1930-luvun alun lamasta, aloitti hyvinvointiyhteiskunnan keskeisen lainsäädännön valmistelut ja oli mukana pitämässä Ruotsia toisen maailmansodan ulkopuolella.
Hansson toimi Ruotsin sosiaalidemokraattisen puolueen johtajana 1930- ja 1940-luvuilla. Hansson toimi Ruotsin pääministerinä neljän hallituksen aikana vuosina 1932–1936 ja 1936–1946. Ensimmäiset hallitukset olivat sosiaalidemokraattien ja talonpoikaispuolueen punamultahallituksia. Toisen maailmansodan aikana vuosina 1939–1945 Hansson oli kaikki pääpuolueet paitsi kommunistit sisältäneen koalitiohallituksen pääministeri. Sodan jälkeen 1945–1946 hallitus koostui pelkistä sosiaalidemokraateista.
Välttääkseen Saksan hyökkäyksen Hansson antoi Adolf Hitlerin vaatimuksesta Saksan sotavoimille sodan alussa Ruotsin rautateillä kauttakulkuluvan Suomeen ja miehitettyyn Norjaan. Sodan aikana hallitus edisti muun muassa teräksen ja kuulalaakereiden vientiä kolmanteen valtakuntaan. Yhdysvaltain ilmavoimien pommitettua Saksan Schweinfurtin kuulalaakeritehtaat Ruotsin kuulalaakerivienti kolminkertaistui, ja asia nousi länsiliittoutuneiden kritiikin kohteeksi. Ruotsi sai tuotteistaan erinomaisen hinnan. Tästä yhteistoiminnasta tuli pysyvä tahra Hanssonin maineeseen. Toinen tahra syntyi kesällä 1945 2500 balttipakolaisen luovuttamisesta Neuvostoliittoon.
Poliittisesti Hansson suosi ja työskenteli kehittääkseen hyvinvointivaltiota, jota hän kutsui kansankodiksi  kuuluisassa puheessaan 1928:
Hanssonin yhteistyösuhde kuningas Kustaa V:n kanssa läheni henkilökohtaiseksi ystävyydeksi.
Hansson kuoli sydänkohtaukseen raitiovaunupysäkillä 6. lokakuuta 1946. Hänet on haudattu Norra begravningsplatsenille Tukholmaan.
Kirjallisuutta

Anders Isaksson, Per Albin. Del 1: Vägen till folkhemmet, (1985) ISBN 91-46-15026-9
Anders Isaksson, Per Albin. Del 2: Revolutionären, (1990) ISBN 91-46-15295-4
Anders Isaksson, Per Albin. Del 3: Partiledaren, (1995) ISBN 91-46-16886-9
Anders Isaksson, Per Albin. Del 4: Landsfadern, (2000) ISBN 91-46-17683-7
Aiheesta muualla

Kuvia tai muita tiedostoja aiheesta Per Albin Hansson Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Felix HamrinAxel Pehrsson-Bramstorp | Ruotsin pääministeri 1932–1936   1936–1946 † | Seuraaja: Axel Pehrsson-BramstorpTage Erlander |
| n k Ruotsin pääministerit |
| --- | --- | --- |
:  De Geer  Posse  Thyselius  Themptander  Bildt  Åkerhielm  Boström  von Otter  Boström  Ramstedt  Lundeberg  Staaff  Lindman  Staaff  Hammaskjöld  Swartz  Edén  Branting  De Geer  von Sydow  Branting  Trygger  Branting  Sandler  Ekman  Lindman  Ekman  Hamrin  Hansson  Pehrsson-Bramstorp  Hansson  Erlander  Palme  Fälldin  Ullsten  Fälldin  Palme  Carlsson  Bildt  Carlsson  Persson  Reinfeldt  Löfven  Andersson  Kristersson 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Yhdysvallat  Ruotsi  Latvia  Tšekki  Australia  Alankomaat 
Taiteenala:  KulturNav  MusicBrainz 
Henkilöt:  Deutsche Biographie  Trove 
Muut:  IdRef
James Ellroy

| James Ellroy |
| --- | --- |
 James Ellroy vuonna 2009.
Henkilötiedot
Syntynyt: 4. maaliskuuta 1948 (ikä 77) Los Angeles
Kansalaisuus:   Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheet:  rikoskirjallisuus
Esikoisteos:  Brown´s Requiem (1981)
Aiheesta muualla
www.jamesellroy.net
Löydä lisää kirjailijoitaKirjallisuuden teemasivulta
James Ellroy (s. 4. maaliskuuta 1948 Los Angeles) on yhdysvaltalainen rikoskirjailija.
Ellroyn kirjat ovat tämän hetken myydyimpiä rikoskirjoja maailmassa. Ellroyn kirjat ovat tunnettuja mustasta huumoristaan, väkivaltaisuudestaan, monimutkaisista salaliittokuvioistaan ja yleisesti pessimistisestä maailmankuvastaan, mikä liittää Ellroyn dekkarikirjallisuuden niin sanottuun kovaksikeitettyyn koulukuntaan. Hän käyttää kirjoituksissaan usein niin kutsuttua sähkösanomatyyliä, jossa lauseesta jätetään pois pääteltävissä olevia sanoja.
Henkilöhistoria

James Ellroyn vanhemmat erosivat pojan ollessa kuusivuotias, ja hän jäi asumaan äitinsä kanssa. Äiti murhattiin raa'asti vuonna 1958, eikä rikos ratkennut koskaan. Ellroy kiinnostui lähes pakkomielteenomaisesti rikollisuudesta, ja erityisesti häntä kiinnosti näyttelijätär Elizabeth Shortin selvittämättömäksi jäänyt murhatapaus, jota käsittelevän kirjan isä antoi pojalleen 11-vuotislahjaksi. Ellroy on myöhemmin todennut alitajuisesti työstäneensä äitinsä murhaa Shortin tapauksen kautta.
Koulunkäynti takkuili, ja Ellroy erotettiin lukiosta toistuvan häiriköinnin takia. Tämän jälkeen hän liittyi Yhdysvaltain armeijaan, jossa esitti sittemmin hermoromahdusta tullakseen erotetuksi.lähde? Kun isä kuoli pojan ollessa 17-vuotias, Ellroy joutui kadulle, sortui huumeisiin ja viinaan ja eli reilut kymmenen vuotta pikkurikollisen elämää. Hän teki muun muassa asuntomurtoja, ja hänet pidätettiin kymmenkunta kertaa. Pisin vankeustuomio oli kahdeksan kuukautta.lähde? Samaan aikaan Ellroy kiinnostui rikosromaaneista ja ahmi niitä sadoittain.
Rajusta keuhkokuumeesta toivuttuaan 1977 Ellroy liittyi Anonyymeihin alkoholisteihin, raitistui ja hankki työn golfapulaisena. Hän alkoi kirjoittaa ja julkaisi esikoisromaaninsa Brown's Requiemin 33-vuotiaana vuonna 1981. Seuraavat viisi romaania saavuttivat kohtalaista arvostelu- ja yleisömenestystä, mutta kuuluisuuteen Ellroy nousi vasta vuonna 1987 teoksellaan Musta Dahlia, joka oli Elizabeth Shortin murhan ympärille rakennettu L.A.-kvartetin avausosa. Kvartetin viimeisteltyään Ellroy kirjoitti Kennedyn murhaa käsittelevän tiiliskiviromaanin Amerikan tabloidi (American Tabloid, 1995), joka aloitti uuden Yhdysvaltain alamaailma -trilogian.
Tuotanto > Lloyd Hopkins -trilogia

Lloyd Hopkins -trilogia käsittää teokset Blood on the Moon 1984 (suom. Hurmeinen kuu), Because the Night 1985 (suom. Yön syli) ja Suicide Hill 1986 (suom. Suicide Hill).
Tuotanto > L.A.-kvartetti

L.A.-kvartetti on neljän romaanin sarja, joka sijoittuu 1940–1950-lukujen Los Angelesiin. Päähenkilöt ovat kaikissa L.A.-romaaneissa poliiseja, mikä erottaa ne perinteisestä kovaksikeitetystä rikoskirjallisuudesta, jossa päähenkilö on yleensä yksityisetsivä. Kvartetin maailma on äärimmäisen korruptoitunut: poliisilla ja alamaailmalla on tuskin mitään eroa. Mafia, sarjamurhaajat, huumeet ja Los Angelesin paikallispolitiikka ovat teoksesta toiseen toistuvia aiheita. Kukin sarjan romaani on itsenäinen teos, mutta niissä esiintyy yhteisiä henkilöitä ja asioita, kuten psykopaattipoliisi Dudley Smith ja Hush Hush -juorulehti ja yhteen limittyviä tapahtumia. Curtis Hanson ohjasi L.A. Confidential -romaanin pohjalta samannimisen elokuvan (1997), jonka juonikuvio kuitenkin poikkeaa kirjasta selvästi. Musta dahlia -romaanin elokuvaversio sai Suomen ensi-iltansa jouluna 2006.
The Black Dahlia, 1987 (suom. Musta Dahlia)
The Big Nowhere, 1988 (suom. Hollywood – Suuri tyhjyys)
L.A. Confidential, 1990 (suom. L.A. – Langennut kaupunki)
White Jazz, 1992 (suom. White Jazz – Musiikkia pimeästä)
Tuotanto > Alamaailma-trilogia

Alamaailma-trilogiassa Ellroy laajentaa aihepiirinsä Los Angelesista Yhdysvaltain valtionpolitiikkaan. Amerikan tabloidi käsittelee 1950–1960-luvun vaihdetta, Mafian sekaantumista politiikkaan, CIA:n Fidel Castron syrjäyttämisyrityksiä, FBI:n ja Robert Kennedyn välistä valtataistelua ja lopulta John F. Kennedyn murhaa. Romaanissa esiintyy paljon todellisia henkilöitä, kuten John F. ja Robert Kennedy, Jimmy Hoffa, Howard Hughes ja J. Edgar Hoover. Cold Six Thousand – Verirahat kuvaa John F. Kennedyn murhan jälkeisiä tapahtumia, kuten Martin Luther Kingin ja Robert Kennedyn murhia. Trilogian kolmas osa Levoton veri ilmestyi vuonna 2009, ja se tapahtumat sijoittuvat vuosille 1968–1972.
American Tabloid,  1995 (suom. Amerikan tabloidi)
Cold Six Thousand, 2001 (suom. Cold Six Thousand – Verirahat)
Blood's a Rover, 2009 (suom. Levoton veri)
Tuotanto > Muu suomennettu tuotanto

Brown's Requiem, 1981 (suom. Brownin sielunmessu 2005)
Clandestine, 1982 (suom. Erittäin salainen 2006)
Blood on the Moon, 1983 (suom. Hurmeinen kuu 2007)
Because The Night, 1984 (suom. Yön syli 2008)
Suicide Hill, 1986 (suom. Suicide Hill 2009)
My Dark Places, 1996 (suom. Muistoja pimeästä, omaelämäkerta 2003)
The Hilliker's Curse, 2009 (suom. Hillikerin kirous, omaelämäkerran toinen osa 2009)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Japani  Tšekki  Kreikka  Korea  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  Europeana  SNAC  IdRef
First Air

| First Air |
| --- | --- |

 IATA: 7F  –  ICAO: FAB 
Kutsukoodi:  FIRST AIR
Perustettu:  1946
Laivaston koko:  17
Kohteiden määrä:  35
Solmukohdat:  Yellowknifen lentoasema Iqaluitin lentoasema Rankin Inletin lentoasema
Emoyhtiö:  Bradley Air Services Limited
Kotipaikka:   20 Cope Drive, Kanata, Ontario
Kanta-asiakasohjelma:  Aeroplan
Avainhenkilö(t):  Brock Friesen (presidentti & CEO) Alexandra Pontbriand Rashwan Domloge
Yhtiön sivut:  www.firstair.ca
First Air (on Bradley Air Services Limited yhtiön toimintanimi) on lentoyhtiö pohjoisessa Kanadassa, sen pääkonttori sijaitsee Kanatan kaupungissa, Ontarion provinssissa, Kanadassa. Yhtiön kotikenttänä toimii Ottawan kansainvälinen lentoasema ja muita tärkeitä solmukohteita ovat Iqaluitin lentoasema ja Yellowknifen lentoasema. Kaikkiaan yhtiöllä on 30 reittikohdetta Kanadassa ja yhtiö kuljettaa lentorahtia ympäri maailmaa.
Historia

Yhtiö aloitti toimintansa vuonna 1946 Bradley Air Services nimellä, ja on edelleen rekisteröity tällä nimellä. Myöhemmin yhtiö otti toiminimekseen First Airin. Reittiliikenteen yhtiö aloitti Ottawan ja North Bayn välillä vuonna 1973, reittiä lennettiin koneella jossa oli ainoastaan kahdeksan matkustajapaikkaa. Myöhemmin yhtiö laajensi reittilentoja Ottawan ohella Edmontoniin, Winnipegiin ja Montrealiin. Yhteistyössä Air Inuitin kanssa yhtiö palveli 16:tta inuiittikylää yhdistäen ne eteläiseen Kanadaan. Vuonna 1995 First Air hankki omistukseensa Ptarmigan Airwaysin ja vuonna 1997 Northwest Territorial Airwaysin. First Air on täysin Inuiittien omistama, Makivik Corporationin kautta joka osti lentoyhtiön vuonna 1990.
5. kesäkuuta 2009 First Air vastaanotti ensimmäisen leveärunkoisen Boeing 767-223 SF (Super Freighter) koneensa, joka on vuokrattu kolmen vuoden sopimuksella Cargo Aircraft Management, Inc. yhtiöltä.
Kohteet

First Airilla on reittiliikennettä seuraaviin kohteisiin. (päivitetty maaliskuussa 2009):
Alberta
Edmonton (Edmontonin kansainvälinen lentoasema)
Luoteisterritoriot
Fort Simpson (Fort Simpsonin lentoasema)
Hay River (Hay Riverin lentoasema)
Inuvik (Inuvikin lentoasema)
Norman Wells (Norman Wellsin lentoasema)
Ulukhaktok (Ulukhaktok/Holmanin lentoasema)
Yellowknife (Yellowknifen lentoasema)
Manitoba
Winnipeg (Winnipeg James Armstrong Richardsonin kansainvälinen lentoasema)
Nunavut
Arctic Bay (Arctic Bayn lentoasema)
Arviat (Arviatin lentoasema)
Baker Lake (Baker Laken lentoasema)
Cambridge Bay (Cambridge Bayn lentoasema)
Chesterfield Inlet (Chesterfield Inletin lentoasema)
Coral Harbour (Coral Harbourin lentoasema
Cape Dorset (Cape Dorsetin lentoasema)
Clyde River (Clyde Riverin lentoasema)
Gjoa Haven (Gjoa Havenin lentoasema)
Hall Beach (Hall Beachin lentoasema)
Igloolik (Igloolikin lentoasema)
Iqaluit (Iqaluitin lentoasema)
Kimmirut (Kimmirutin lentoasema)
Kugaaruk (Kugaarukin lentoasema)
Kugluktuk (Kugluktukin lentoasema)
Pangnirtung (Pangnirtungin lentoasema)
Pond Inlet (Pond Inletin lentoasema)
Qikiqtarjuaq (Qikiqtarjuaqin lentoasema)
Rankin Inlet (Rankin Inletin lentoasema)
Resolute (Resolute Bayn lentoasema)
Taloyoak (Taloyoakin lentoasema)
Whale Cove (Whale Coven lentoasema)
Ontario
Ottawa (Ottawa Macdonald-Cartierin kansainvälinen lentoasema)
Quebec
Kuujjuaq (Kuujjuaqin lentoasema)
Montreal (Montreal-Pierre Elliott Trudeaun kansainvälinen lentoasema)
Laivasto

First Airin laivasto koostuu seuraavista lentokoneista (päivitetty huhtikuussa 2015):
| Lentokone | Lentokoneiden määrä | Muunnelmat | Viitteet |
| --- | --- | --- | --- |
| Aérospatiale ATR 42 | 9 | ATR 42-300 ATR 42-320 | C-FIQR, C-FIQU, C-FTCP, C-FTJB, C-GHCP, C-GKLB, C-GSRR, C-GULU, C-GUNO.  Maksimissaan 42 paikkaa, combilentokone, mahdollisuus laskeutua jää/sorakiitotielle. |
| Aérospatiale ATR 72 | 2 | ATR 72-212C | C-GLHR, C-GRMZ |
| Boeing 737 | 8 | 737-200 737-200C 737-400 | C-FACP, C-FFNC, C-FFNE, C-FFNF, C-FNVK, C-FNVT, C-GCPT, C-GNDC. Neljä 200C-sarjan konetta, maksimissaan 115 paikkaa, combilentokone, mahdollisuus laskeutua jää/sorakiitotielle. Kaksi 200-sarjan konetta, maksimissaan 99 paikkaa, kaikki matkustajakonfiguraatiossa. |
| Lockheed L-382 Hercules | 1 | L-382G | C-GUSI. Ainoastaan rahtikäytössä, mahdollisuus laskeutua jää/sorakiitotielle. First Air on ainoa Hercules-koneen siviilikäyttäjä Kanadassa. |
First Airin Hercules Cambridge Bayn lentoasemalla.
ATR 42 Cambridge Bayn lentoasemalla.
First Airin HS-748 Cambridge Bayssä, Nunavutissa
Þórunn Sveinbjarnardóttir

| Þórunn Sveinbjarnardóttir |
| --- | --- |

Islannin ympäristöministeri
 24. toukokuuta 2007 – 1. helmikuuta 2009  
Edeltäjä:  Jónína Bjartmarz
Seuraaja:  Kolbrún Halldórsdóttir
Kansanedustaja
 1999–2011, 2021–  
Ryhmä/puolue:  Sosiaalidemokraattinen liitto
Vaalipiiri:  Reykjanes (1999–2003), Suðvesturkjördæmi (2003–2011, 2021–)
Henkilötiedot
Syntynyt: 22. marraskuuta 1965 (ikä 59) Reykjavík
Kansalaisuus:   Islanti
Lapset:  1
Tiedot
Puolue:  Sosiaalidemokraattinen liitto
Þórunn Sveinbjarnardóttir (s. 22. marraskuuta 1965) on islantilainen sosiaalidemokraattinen poliitikko, joka on istunut kansanedustajana Alþingissä vuosina 1999–2011 ja jälleen vuodesta 2021 lähtien. Vuosina 2007–2009 hän toimi ympäristöministerinä.
Þórunn syntyi Reykjavíkissä. Hän opiskeli politiikkaa ja mediaa Islannin yliopistossa ja valmistui vuonna 1989. Vuonna 1991 hän valmistui kansainvälisen politiikan maisteriksi Johns Hopkinsin yliopistosta ja vuonna 2014 sovelletun etiikan maisteriksi Islannin yliopistosta. Hänet valittiin Alþingiin vuonna 1999. Vuosina 2007–2009 hän toimi ympäristöministerinä. Vuosina 2010–2011 hän oli sosiaalidemokraattisen liiton parlamenttiryhmän puheenjohtaja. Vuosina 2009–2010 hän toimi ympäristövaliokunnan puheenjohtajana ja vuonna 2009 sosiaali- ja sosiaaliturvavaliokunnan puheenjohtajana. Vuodesta 2021 hän on ollut perustuslaki- ja ohjausvaliokunnan puheenjohtaja.
Pekka Elo

| Pekka Elo> Henkilötiedot |
| --- | --- |
Syntynyt: 14. heinäkuuta 1949 Keuruu
Kuollut: 14. joulukuuta 2013 (64 vuotta) Helsinki
Kansalaisuus:  suomalainen
Ammatti:  ylitarkastaja
Pekka Elo (14. heinäkuuta 1949 Keuruu – 14. joulukuuta 2013 Helsinki) oli suomalainen opetusneuvos. Hän toimi Kouluhallituksen ja Opetushallituksen ylitarkastajana vuodesta 1982 lähtien erityisalana elämänkatsomustieto ja filosofiset kysymykset. Elo julkaisi näistä aiheista useita artikkeleita ja osallistui kokoomateosten toimittamiseen. Hän oli myös Ylioppilastutkintolautakunnan jäsen. Elon toimintaan Opetushallituksessa liittyi myös UNESCOn maailmanperintöhankkeeseen liittyviä tehtäviä. Tässä yhteydessä hän muun muassa toimitti Suomen Tammi -hankkeen julkaisuja.
Pekka Elo oli Suomen Humanistiliiton puheenjohtaja vuodesta 1999 kuolemaansa saakka. Humanistina Elo esimerkiksi vieraili muutaman kerran Rationalist Internationalin kokouksissa ja kirjoitti Indian Sceptic -lehteen ihmisoikeuskasvatuksesta.
Pekka Elo oli Association International des Professeurs de Philosophien (AIPPh) hallituksen jäsen. Elo kuului myös Nils Mustelinin rahaston johtoryhmään.
Teoksia

Elo, Pekka ym.: Lähtökohtia lukion filosofian opetukseen.  (Julkaisija: Opetushallitus. Sisältää suomenkielisen filosofisen kirjallisuuden luettelon sekä filosofisen sanaston)  Helsinki:  VAPK-kustannus, 1992.  ISBN 951-37-0808-X
Elo, Pekka & Honkala, Satu & Simola, Hannu: Elämänkatsomustieto koulussa: Opetuksen perusteita etsimässä.  Helsinki & Lahti:  Helsingin yliopisto, Lahden tutkimus- ja koulutuskeskus, 1992.  ISBN 951-45-6212-7
Elo, Pekka & Salonen, Toivo (toim.): Ajatukset: Uuden ajan filosofian lukemisto.  (Helsingin yliopiston Lahden tutkimus- ja koulutuskeskuksen oppimateriaaleja 17)  Helsinki:  Helsingin yliopisto, Lahden tutkimus- ja koulutuskeskus, 1993.  ISBN 951-45-5858-8
Elo, Pekka & Simola, Hannu (toim.): Arvot, hyveet ja tieto: Elämänkatsomustiedon opetuksen 10-vuotisjuhlakirja.  (Opetus & kasvatus -sarja. Julkaisija: FETO, Filosofian ja elämänkatsomustiedon opettajat ry)  Helsinki:  Painatuskeskus, 1995.  ISBN 951-37-1741-0
Elo, Pekka & Väyrynen, Gun & Saarinen-Elo, Minna (toim.): Humanistin juhlat.  Helsinki:  Suomen humanistiliitto, 1996.  ISBN 951-97679-0-8
Elo, Pekka & Väyrynen, Gun (toim.): Humanistin maailman etiikka.  Helsinki:  Suomen humanistiliitto, 1997.  ISBN 951-97679-0-8
Elo, Pekka & Hänninen, Katriina (toim.): Ritarit reaaliajassa: Kulttuuriperintö ja yleissivistys.  (Suomen Unesco-toimikunnan julkaisuja no. 76)  Helsinki:  Opetusministeriö, 1999.  ISBN 952-442-235-2
Elo, Pekka, Filosofian paikka peruskoulun ja lukion opetussuunnitelmissa, sekä Elo, Pekka & Savolainen, Juha, Filosofian opetuksen aaltoja, teoksessa Arra, Olavi & Honkala, Satu (toim.): Sofiopolis: Satoa ja sattumuksia helsinkiläisten koulujen filosofian tunneilta.  (Kirja perustuu vuosina 1996–98 toteutettuun täydennyskoulutushankkeeseen)  Helsinki:  Helsingin kaupungin opetusvirasto, 1999.  ISBN 951-718-514-6
Elo, Pekka & Järnefelt, Heljä & Paalanen, Tommi (toim.): Elävää kulttuuriperintöä: Tutki ja opi.  (Suomen Tammi plus -hanke)  Helsinki:  Museovirasto: Opetushallitus: Ympäristöministeriö, 2002.  ISBN 952-13-1490-7
Elo, Pekka & Heinlahti, Kaisa & Kabata, Miika (toim.): Hyvän elämän katsomustieto: Rakennamme uutta opetussuunnitelmaa.  (Filosofian ja elämänkatsomustiedon opettajat (FETO) ry:n vuosikirja 2003)  Helsinki:  Filosofian ja elämänkatsomustiedon opettajat ry, 2003.  ISBN 952-91-5436-4
Elo, Pekka & Honkala, Satu & Salmenkivi, Eero (toim.: Hyvän osaamisen katsomustieto: Uudesta opetussuunnitelmasta: Feton vuosikirja 2004.  (Filosofian ja elämänkatsomustiedon opettajat (FETO) ry:n vuosikirja 2003)  Helsinki:  Filosofian ja elämänkatsomustiedon opettajat, 2004.  ISBN 952-99327-0-7
Elo, Pekka & Hulkki, Erkki & Kaila, Eero (toim.): Kaikki virtaa: Elämänkatsomustiedon perusta ja tulevaisuus.  (Filosofian ja elämänkatsomustiedon opettajat ry:n 2006 vuosikirja)  Helsinki:  Opetushallitus: Filosofian ja elämänkatsomustiedon opettajat ry: Suomen humanistiliitto, 2006.  ISBN 952-13-2946-7
Elo, Pekka ym. (toim.): Ensyklopedia elämänkatsomustietoon.  (Feto ry:n vuosikirja 2007)  Helsinki:  Opetushallitus: Filosofian ja elämänkatsomustiedon opettajat: Suomen humanistiliitto, 2008.  ISBN 978-951-97679-3-2
Aiheesta muualla

Pekka Elon muistokirjoitus Helsingin Sanomissa
Pekka Elo Rationalistien konferenssissa Intiassa.
Unnur Brá Konráðsdóttir

Unnur Brá Konráðsdóttir (2016).
Unnur Brá Konráðsdóttir (s. 6. huhtikuuta 1974 Reykjavík) on islantilainen  poliitikko, joka toimi Islannin parlamentin eli Alltingin puhemiehenä 24. tammikuuta 2017 – 28. lokakuuta 2017.
Unnur suoritti ylioppilastutkinnon 1994. Hän suoritti Islannin yliopistossa oikeustieteellisen tutkinnon vuonna 2000.
Unnur oli parlamentin jäsen vuosina 2009–2017 eteläisestä vaalipiiristä. Hän edusti parlamentissa Itsenäisyyspuoluetta (Sjálfstæðisflokkurinn). Hän ei onnistunut uusimaan kansanedustajan paikkaansa syksyllä 2017.
Floridsdorf

| Floridsdorf |
| --- | --- |

 Kaupungin kartta, jossa Floridsdorf korostettuna.
Kaupunki:  Wien
Kaupunginosa nro:  21
Pinta-ala:  44,46 km² 
Väkiluku:  138 619 (2008)
Väestötiheys:  3 118 as./km²
Postinumero(t):  A-1210
Floridsdorfin aluejako.
Floridsdorf on Wienin 21. kaupunginosa. Se sijaitsee Wienin pohjoisosassa. Sen asukasluku on hieman yli 138 000. Floridsdorf jaetaan vielä seitsemään osaan: Donaufeld, Floridsdorf, Großjedlersdorf, Jedlesee, Leopoldau, Neujedlersdorf, Stammersdorf, Strebersdorf. Kaupunginosan länsirajalla virtaa Tonava.
Historia

Floridsdorfin alueella on ollut asutusta jo neoliittisella kaudella. Ensimmäiset asukkaat olivat metsästäjiä. Noin vuonna 500 keltit valloittivat alueen roomalaisilta, mutta myöhemmin alue valloitettiin takaisin. Tämän jälkeen Floridsdorf oli osa roomalaisten ja englantilaisten taistelukenttää. Rooman valtakunnan romahdettua alueelle tulivat avaarit, langobardit ja slaavit. Noin vuonna 1000 alueella asustivat Babenbergien suku, jolloin myös on ensimmäiset maininnat Floridsdorfin alueesta (Jedlesee). Floridsdorfin alueelle rakennettiin ensimmäinen Tonavan ylittävä silta Wienissä. Teollisen vallankumouksen aikana Floridsdorfiin tuli rautatiekiskot sekä -asema.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Floridsdorf Wienin kotisivuilla (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Floridsdorf – Erityisesti historia
Käännös suomeksi
Windows Server 2022

Windows Server 2022 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 18. elokuuta 2021.
Historia

Microsoft ilmoitti 22. helmikuuta 2021, että Windows Server 2022 julkaistaan 3. maaliskuuta samana vuonna.
3. maaliskuuta 2021 Microsoft julkaisi Windows Server 2022 -käyttöjärjestelmän ensimmäisen esiversion. Yleisesti saataville Windows Server 2022 tuli 18. elokuuta 2022.
Järjestelmävaatimukset

| --- | --- |
Suoritin: 1.4 GHz, x64
Keskusmuisti (RAM): 2 Gt
Vapaa levytila: 32 Gt
Näytön resoluutio: 1024 x 768 px
Nettiyhteydet: Langaton sovitin, joka tukee 802.11 -standardia, 1 Gb Ethernet tai 1 Gb NIC kortti
BIOS: UEFI 2.3.1c ja secure boot -tuki
Turvallisuus: TPM 2.0